**Richard Michael «Rik» Mayall** (født 7. mars 1958 i Harlow i Essex i England, død 9. juni 2014 i Barnes) var en engelsk komiker og skuespiller. Han var kjent for sitt samarbeid med komikeren Adrian Edmondson, og var en av pionérene innen den alternative komedien tidlig på 1980-tallet.

Liv og virke
------------

### Bakgrunn

Da han var tre år gammel flyttet Rik Mayall sammen med foreldrene til Redditch i Worcestershire, der han tilbrakte resten av barndommen. Begge foreldrene underviste i drama, og Rik var ofte med i foreldrenes skuespill. Han studerte selv drama ved Universitetet i Manchester.

### Skuespiller

Han ble kjent gjennom opptredener i The Comedy Store sammen med Edmondson fra 1980. De opptrådte som «*The Dangerous Brothers*» («De farlige brødrene»), et par naive og lovløse våghalser, de utførte komiske stunts på scenen og satte ofte fyr på hverandre.

Mayall opptrådte for første gang på TV med figuren «Kevin Turvey» i serien *A Kick Up the Eighties*. Han fikk publikums oppmerksomhet med rollen som sosiologistudenten og Cliff Richard-tilhengeren Rick i *The Young Ones* i 1982. Serien ble skrevet av Mayall sammen med kompisen Ben Elton og Lise Mayer. Tilleggsmateriell ble skaffet til veie av komiker og skuespiller Alexei Sayle.

Mayall opptrådte også i *Filthy, Rich and Catflap* sammen med Edmondson og Nigel Planer, og *Bottom*, igjen med Adrian Edmondson. Hans første arbeid alene var som Alan Beresford B'Stard i situasjonskomedien *The New Statesman* for Yorkshire Television.

I 1986 oppnådde Mayall en førsteplass på de engelske singellistene da han og hans medspillere fra *The Young Ones* slo seg sammen med Cliff Richard og spilte inn en ny (og noe utradisjonell) versjon av *Living Doll* for åpningen til Comic Relief-kampanjen. Mayall spilte Rick en siste gang i det etterfølgende sceneshowet, og han har støttet Comic Relief-saken helt siden den gangen.

Rk Mayall har også opptrådt i filmer, spesielt kan kanskje nevnes *Drop Dead Fred*, og seks individuelle komediedrama under samlingstittelen *Rik Mayall Presents* i 1993. Han opptrådte også i sesong 1 av *Sorte Orm* som «Mad Gerald», i sesong 2 og 4 som «Lord Flashheart», og i spesialepisoden til millenniet *Blackadder: Back & Forth* som «Robin Hood».

Mayall ble også tildelt rollen som «Gnav» i *Harry Potter og De vises stein*, og selv om scenene ble spilt inn, ble de klippet bort fra den endelige versjonen av filmen.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Encyclopaedia Metallum, Encyclopaedia Metallum artist-ID 202433, besøkt 9. oktober 2017[Hentet fra Wikidata]
3. 1 2   Find a Grave, Find a Grave-ID 131116437, besøkt 9. oktober 2017[Hentet fra Wikidata]
4. ↑   www.bbc.com[Hentet fra Wikidata]
5. ↑
6. ↑

Eksterne lenker
---------------

* (en) Rik Mayall – kategori av bilder, video eller lyd på Commons Rediger på Wikidata
* (en) Rik Mayall på Internet Movie Database Rediger på Wikidata

* (sv) Rik Mayall i Svensk Filmdatabas Rediger på Wikidata

* (da) Rik Mayall på Filmdatabasen Rediger på Wikidata

* (da) Rik Mayall på Scope Rediger på Wikidata

* (fr) Rik Mayall på Allociné Rediger på Wikidata

* (en) Rik Mayall på AllMovie Rediger på Wikidata

* (en) Rik Mayall hos Turner Classic Movies Rediger på Wikidata

* (en) Rik Mayall hos The Movie Database Rediger på Wikidata

* (en) Rik Mayall hos Behind The Voice Actors Rediger på Wikidata
* (en) Rik Mayall på Discogs Rediger på Wikidata

* (en) Rik Mayall på MusicBrainz Rediger på Wikidata

* (en) Rik Mayall på Encyclopaedia Metallum Rediger på Wikidata

* (en) Rik Mayall på Songkick Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** BBC Things **·** MusicBrainz **·** Discogs
 |